Legal Document

Category: 192

Text:
48. ΑΠΟΦΑΣΗ ΥΠΟΥΡΓΩΝ ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 470 της 1/4 Απριλ. 1985 (ΦΕΚ Β΄ 183) Ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως σε συμμόρφωση προς την οδηγία του Συμβουλίου 73/23/ΕΟΚ. Η παραπάνω απόφαση συμπληρώθηκε και τροποποιήθηκε από την Β 6467/608/18 Μαρτ. - 21 Απρ. 1988 (ΦΕΚ Β΄ 214) απ. Υπ. Εθν. Οικον. Οικ. Βιομ. Ενεργ. και Τεχν., (κατωτ. αριθ. 52). Με την παρ. 2 άρθρ. 3 της 16717/5052/23-30 Δεκ. 1994 (ΦΕΚ Α΄992) απόφ. Υπ. Εθν. Οικ., Οικον., Βιομ. Ενέργ.- Τεχνολογίας η οποία εφαρμόζεται από την 1 η  Ιαν. 1995, ορίστηκε ότι: «Τα προϊόντα που πληρούν τις απαιτήσεις σήμανσης των διατάξεων που ίσχυαν πριν την 1η Ιανουαρίου 1995 μπορούν να διατίθενται στην αγορά και να λειτουργούν μέχρι την 1η Ιαν. 1997». Έχοντας υπόψη : 1.Τις διατάξεις του άρθρ. 2 παρ. 1 στοιχ. δ΄, 2 και 3 του Νόμ. 1338/83 ΄΄εφαρμογή του Κοινοτικού Δικαίου΄΄ (ΦΕΚ 34/τ.Α΄/17.3.83) όπως τροποποιήθηκε από το άρθρ. 6 του Νόμ. 1440/84 (ΦΕΚ 70/τ.Α΄/21.5.84) «συμμετοχή της Eλλάδας στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας άνθρακος και χάλυβος και τον Οργανισμό Εφοδιασμού ΕΥΡΑΤΟΜ». 2.Την Υ 108/84 απόφαση περί αναθέσεως αρμοδιοτήτων στον Αναπληρωτή Υπουργό Εθνικής Οικονομίας Κ. Βαΐτσο (ΦΕΚ 545/τ.Β΄/8.8.84). 3.Την κοινή απόφαση του Πρωθυπουργού και του Υπουργού Εθνικής Οικονομίας ΔΚ 20959/8.8.84 (ΦΕΚ 545/τ.Β΄/8.8.84) «ανάθεση αρμοδιοτήτων στους Υφυπουργούς Εθνικής Οικονομίας Παν. Ρουμελιώτη και Αντ. Γεωργιάδη», αποφασίζουμε:  (Αντί για τη σελ. 178,21(γ) Σελ. 178,21(δ) Τεύχος 1405 Σελ. 81 Έλεγχος Ηλεκτρικών Εγκαταστάσεων 13.Δ.δ.47-48 Άρθρ.1.-1.Σκοπός της αποφάσεως αυτής είναι η προσαρμογή της Ελληνικής νομοθεσίας στην οδηγία του Συμβουλίου των Ευρωπαϊκών Κοινοτήτων 73/23/ΕΟΚ της 19 Φεβρ. 1973 «περί προσεγγίσεως των Νομοθεσιών των Κρατών μελών των αναφερομένων στο ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως», (Ειδική έκδοση στην Ελληνική της Επίσημης Εφημερίδας των Ευρωπαϊκών Κοινοτήτων, τεύχος 13, τόμος 002, σελ. 58). 2.Οι διατάξεις της παρούσης αναφέρονται στο ηλεκτρολογικό υλικό που προορίζεται να χρησιμοποιηθεί για ονομαστικές τάσεις μεταξύ 50 και 1000 VOLT για το εναλλασσόμενο ρεύμα και μεταξύ 75 και 1500 VOLT για το συνεχές ρεύμα εξαιρουμένου του υλικού και των φαινομένων που αναφέρονται στο παράρτημα ΙΙ της παρούσης. 3.Για την εφαρμογή της παρούσης ως «ηλεκτρολογικό υλικό» νοούνται τα είδη καταναλώσεως και εξοπλισμού που προορίζονται να λειτουργούν στα εν λόγω όρια τάσεως και περιλαμβάνουν ιδίως τις ηλεκτρικές οικιακές συσκευές, τα φορητά εργαλεία, τις συσκευές φωτισμού, τα σύρματα, καλώδια και υλικά εντοιχισμού καλωδίων, τα υλικά εγκαταστάσεως κλπ. Άρθρ.11.-1.Το ηλεκτρολογικό υλικό που εμπίπτει στις διατάξεις της παρούσης, εφόσον πληροί τις διατάξεις του άρθρ. 2 καταχωρείται στη Δ/νση Βασικών Μεταλλουργικών Βιομηχανιών, Βιομηχανιών Κατασκευής Ηλεκτρικών Μηχανών, Συσκευών και Ηλεκτρικών Ειδών κλπ. του Υπουργείου Εθνικής Οικονομίας. 2.Προκειμένου να γίνει καταχώρηση, προκαταβάλλονται από τον ενδιαφερόμενο σε ειδικό λογαριασμό επ' ονόματι του Υπουργείου Εθνικής Οικονομίας (τομέας Βιομηχανίας) στην Τράπεζα της Ελλάδος (Τμήμα Δημοσίων Οργανισμών) δικαιώματα, υπό μορφή παραβόλου, για την καταχώρηση, τον έλεγχο της διαθέσεως και κυκλοφορίας στην αγορά του ηλεκτρολογικού υλικού, και την αμοιβή του ΕΛΟΤ ή άλλων εργαστηρίων για τη διενέργεια εργαστηριακών ελέγχων του ηλεκτρολογικού υλικού το οποίο αποστέλλεται για έλεγχο από το Υπουργείο Εθνικής Οικονομίας (τομέας Βιομηχανίας). 3.Η καταχώρηση γίνεται με δήλωση του ενδιαφερομένου, η οποία θα συνοδεύεται με τα σχετικά δικαιολογητικά και την απόδειξη καταβολής του σχετικού παραβόλου και υποβάλλεται στη Δ/νση Βασικών, Μεταλλουργικών Βιομηχανιών, Βιομηχανιών Κατασκευής Ηλεκτρικών Μηχανών, Συσκευών κλπ. ή στις περιφερειακές υπηρεσίες του Υπουργείου Εθνικής Οικονομίας προ της εισαγωγής ή της θέσης σε κυκλοφορία του ηλεκτρολογικού υλικού. Η δήλωση για την καταχώρηση υποβάλλεται σε δύο αντίγραφα από τα οποία το δεύτερο επιστρέφεται θεωρημένο στον ενδιαφερόμενο είτε για χρήση στις τελωνειακές αρχές για την εισαγωγή του ηλεκτρολογικού υλικού είτε ως αποδεικτικό για  Σελ. 178,24(γ) Τεύχος 1405 Σελ. 84 τη θέση του σε κυκλοφορία.«Η δήλωση καταχώρησης ισχύει για 3 έτη». Η μέσα σε «» τελευταία πρόταση του 2 ου  εδαφίου αντικαταστάθηκε ως άνω από την παρ. 1 του άρθρ. 2 της Β 6467/608/18 Μαρτ.- 21 Απρ. 1988 (ΦΕΚ Β΄ 214) απ. Υπ. Εθν. Οικ., Οικον., Βιομ. Ενεργ. και Τεχνολογίας, κατωτ. αριθ. 52. 4.Το δικαίωμα καταχώρησης καθορίζεται με την απόφαση αυτή σε 2.000 δρχ. για κάθε είδος ηλεκτρολογικού υλικού ή σειράς ομοειδών υλικών και 5.000 δρχ. για κάθε τύπο συσκευής ή φορητού εργαλείου ή ηλεκτρολογικού εξαρτήματος αυτών. Τα ποσά αυτά μπορούν να αναπροσαρμόζονται με απόφαση του  Υπουργού Εθνικής Οικονομίας. 5.Κάθε πρόσωπο, το οποίο υπό την ιδιότητα του παραγωγού, του χονδρεμπόρου, του εισαγωγέα ή του εγκαταστάτου πωλεί, διανέμει ή εγκαθιστά το ηλεκτρολογικό υλικό, είναι υπεύθυνο για την υποβολή Δήλωσης για καταχώρηση εκτός αν έχει αποδεδειγμένα ενημερωθεί ότι τέτοια Δήλωση έχει ήδη υποβληθεί από προηγούμενο μεταπωλητή. 6.Οποιοσδήποτε υποβάλλει Δήλωση για καταχώρηση ηλεκτρολογικού υλικού υποχρεούται να αποστείλει σε πρώτη ζήτηση και άνευ ανταλλάγματος προς έλεγχο στον ΕΛΟΤ ή οπουδήποτε ήθελε υποδειχθή από το Υπουργείο Εθνικής Οικονομίας ένα ή περισσότερα δείγματα του τύπου του ηλεκτρολογικού υλικού για το οποίο υποβάλλεται η Δήλωση. 13.Δ.δ.48 Έλεγχος Ηλεκτρικών Εγκαταστάσεων 7.Η Δ/νση Βασικών, Μεταλλουργικών Βιομηχανιών, Βιομηχανιών Κατασκευής Μηχανών, Συσκευών και Ηλεκτρικών Ειδών κλπ. του Υπουργείου Εθνικής Οικονομίας, είναι αρμόδια για τον έλεγχο της διαθέσεως στην αγορά του ηλεκτρολογικού υλικού σύμφωνα με τις διατάξεις της παρούσης. Με το άρθρ. 2 της 27356/16 Δεκ.1991-12 Φεβρ. 1992, (ΦΕΚ Β΄ 78) απ. Υπ. Εθν. Οικον., Οικονομ. και Βιομηχ. Ενέργειας και Τεχνολ. ορίστηκε ότι : «1.Οι διατάξεις του άρθρ. 11 δεν ισχύουν για το ηλεκτρολογικό υλικό που διαθέτει τα αποδεικτικά στοιχεία που αναφέρονται στο άρθρ. 10 και στην παρ. 2 του άρθρ. 8 της ως άνω υπό στοιχ. 7 κοινής Υπουργικής Απόφασης. Ο εισαγωγέας ή και ο οποιοσδήποτε διαθέτει στην αγορά το ηλεκτρολογικό υλικό που εμπίπτει στις διατάξεις της Απόφασης αυτής, οφείλει να παρουσιάζει στα αρμόδια Κρατικά ΄Οργανα τα αποδεικτικά στοιχεία, όποτε αυτά ζητούνται, από τα οποία τεκμαίρεται η πιστότητα κατασκευής του προϊόντος προς τα πρότυπα που αναφέρονται στα άρθρ. 5, 6 και 7 σε συνδυασμό και προς τις απαιτήσεις του άρθρ. 2 της παραπάνω υπό στοιχεία 7 Κ.Υ.Α. 470/85». Άρθρ.12.-1.Οιοσδήποτε ο οποίος, υπό την ιδιότητα του κατασκευαστού, του εισαγωγέα ή του πωλητού και προκειμένου περί υλικών εσωτερικών ηλεκτρικών εγκαταστάσεων του ηλεκτρολόγου εγκαταστάτου, κατασκευάζει, συναρμολογεί, πωλεί ή προσφέρει προς πώληση, ενοικιάζει ή προσφέρει προς ενοικίαση ή εγκαθιστά και εν γένει διαθέτει στην αγορά ηλεκτρολογικό υλικό που εμπίπτει στις διατάξεις της παρούσης είναι υπεύθυνος ώστε το ανωτέρω υλικό να ανταποκρίνεται στις διατάξεις του άρθρ. 2. 2.Οι κατά την προηγούμενη παράγραφο υπεύθυνοι οφείλουν να παραδίδουν, χωρίς αντάλλαγμα στα αρμόδια, για τον έλεγχο του ηλεκτρολογικού υλικού όργανα και να αποστέλλουν εφόσον τους ζητηθεί για έλεγχο στον ΕΛΟΤ ή οπουδήποτε αλλού ήθελε υποδειχθή από το Υπουργείο Εθνικής Οικονομίας, ένα μέχρι τρία δείγματα του τύπου του ηλεκτρολογικού υλικού που πρόκειται να ελεγχθεί. Επίσης οφείλουν να επιτρέπουν στα εντελμένα όργανα, του Υπουργείου Εθνικής Οικονομίας την είσοδο στους χώρους κατασκευής, πωλήσεως, ή αποθηκεύσεως, να θέτουν στη διάθεσή τους  οιοδήποτε στοιχείο τους ζητηθεί που έχει σχέση με την κατασκευή ή προέλευση του εν λόγω υλικού και να διευκολύνουν το έργο των οργάνων αυτών. 3.Το ηλεκτρολογικό υλικό που παραδόθηκε για έλεγχο και εφόσον διαπιστωθεί ότι είναι σύμφωνο με τις διατάξεις του άρθρ. 2, μετά τη διενέργεια του ελέγχου επιστρέφεται στον ιδιοκτήτη του. Εφόσον κατά τον έλεγχο, το ως άνω υλικό αλλοιωθεί ή καταστραφεί, ουδεμία αποζημίωση καταβάλλεται στον ιδιοκτήτη του, έστω και αν τελικώς αποδειχθεί ότι ανταποκρίνεται στις διατάξεις του άρθρ. 2 της παρούσης. «Άρθρ.13.-1.Οποιοσδήποτε θέτει σε κυκλοφορία, εισάγει ή μεταπωλεί ηλεκτρολογικό υλικό που δεν καλύπτει τις απαιτήσεις του άρθρου  2 της  παρούσας τιμωρείται με πρόστιμο μέχρι 50.000.000 δρχ. Σε περίπτωση υποτροπής οι παραβάτες τιμωρούνται με φυλάκιση μέχρι 2 έτη και με πρόστιμο τουλάχιστον διπλάσιο του αρχικά επιβληθέντος. 2.Τα πρόστιμα επιβάλλονται με δεόντως αιτιολογημένη απόφαση του Υπουργού Βιομηχανίας, Ενέργειας και Τεχνολογίας μετά από πρόταση της αρμόδιας Δ/νσης του ΥΒΕΤ, στην οποία προβλέπονται επίσης τα ένδικα μέσα και η προθεσμία εντός της οποίας μπορούν να ασκηθούν αυτά. 3.Με την ίδια απόφαση μπορεί να αποσυρθεί από την κυκλοφορία όλη η ποσότητα του κυκλοφορούντος ελαττωματικού ηλεκτρολογικού υλικού, εφόσον από το σχετικό έλεγχο διαπιστώνεται ότι το παραπάνω υλικό δεν πληροί τις προϋποθέσεις του άρθρου 2 της παρούσης και εγκυμονεί κινδύνους για τη δημόσια ασφάλεια και υγεία. 4.Τα επιβληθέντα πρόστιμα σύμφωνα με τις διατάξεις των παρ. 1 & 2 του παρόντος άρθρου κατατίθενται στον ειδικό λογαριασμό 234218/6 της Τράπεζας της Ελλάδος σύμφωνα με την υπ' αριθ. 37101/1146/18.4.85 απόφαση του Υπ. Οικονομικών, ο οποίος έχει συσταθεί για την κάλυψη παντός είδους εργαστηριακών και άλλων ελέγχων του κυκλοφορούντος ηλεκτρολογικού υλικού που διέπεται από τις διατάξεις της παρούσας απόφασης. Το άρθρ. 13 αντικαταστάθηκε ως άνω από την παρ. 3 του άρθρ. 2 της 16717/ 5052/23-30 Δεκ. 1994 (ΦΕΚ Α΄992) απόφ. Υπ. Εθν. Οικ., Οικον. & Βιομ. Ενέργ.- Τεχνολογίας. (Αντί για τη σελ. 178,241) Σελ. 178,241(α) Τεύχος 1405 Σελ. 85 Έλεγχος Ηλεκτρικών Εγκαταστάσεων 13.Δ.δ.48 Άρθρ.14.-Με αποφάσεις του Υπουργού Εθνικής Οικονομίας που δημοσιεύονται στην Εφημερίδα της Κυβερνήσεως καθορίζονται οι λεπτομέρειες εφαρμογής της παρούσης που αναφέρονται στη διαδικασία αμφισβητήσεως της εκπληρώσεως των κανόνων ασφαλείας του ηλεκτρολογικού υλικού που έχει διατεθεί στην αγορά, στη διαδικασία επιβολής των κυρώσεων, που προβλέπονται στο άρθρ. 13, στον τύπο των Δηλώσεων πιστότητος του κατασκευαστού, που προβλέπονται στο άρθρ.10, καθώς και στον τύπο της Δηλώσεως και τα δικαιολογητικά που προβλέπονται στο άρθρ.11. Άρθρ.15.-«Η παρούσα απόφαση εφαρμόζεται στο ηλεκτρολογικό υλικό που διατίθεται και εισάγεται από τις χώρες των Ευρωπαϊκών Κοινοτήτων, καθώς και σε αυτό που εισάγεται από τρίτες χώρες και προορίζεται να διατεθεί εντός των χωρών των Ευρωπαϊκών Κοινοτήτων. Όπου στην απόφαση αναφέρεται «με απόφαση του Υπουργού Εθνικής Οικονομίας, Δ/νση Βασικών Μεταλλουργικών Βιομηχανιών, Βιομηχανιών Κατασκευής Μηχανών, Συσκευών και Ηλεκτρικών Ειδών» αντικαθίσταται «με απόφαση του Υπουργού Βιομηχανίας Ενέργειας και Τεχνολογίας, 4 η  Δ/νση Κλαδικής Βιομηχανικής Πολιτικής». Το άρθρ. 15 αντικαταστάθηκε ως άνω από την παρ. 2 του άρθρ. 2 της Β 6467/608/18 Μαρτ.- 21 Απρ. 1988 (ΦΕΚ Β΄ 214) απ. Υπ. Εθν. Οικ., Οικον., Βιομ. Ενεργ. και Τεχνολογίας, κατωτ. αριθ. 52. Άρθρ.16.-Προσαρτώνται και αποτελούν αναπόσπαστο μέρος της παρούσης τα παραρτήματα Ι και ΙΙ της οδηγίας 73/23/ΕΟΚ, τα οποία έχουν ως εξής: ΠΑΡΑΡΤΗΜΑ Ι ΚΥΡΙΑ ΣΤΟΙΧΕΙΑ ΤΩΝ ΣΤΟΧΩΝ  ΑΣΦΑΛΕΙΑΣ ΣΧΕΤΙΚΩΣ ΜΕ ΤΟ  ΗΛΕΚΤΡΟΛΟΓΙΚΟ ΥΛΙΚΟ ΠΟΥ ΠΡΟΟΡΙΖΕΤΑΙ ΝΑ ΧΡΗΣΙΜΟΠΟΙΗΘΕΙ ΕΝΤΟΣ ΟΡΙΣΜΕΝΩΝ ΟΡΙΩΝ ΤΑΣΕΩΣ 1.Γενικοί όροι. α)Τα βασικά χαρακτηριστικά των οποίων η γνώση και η τήρηση εξασφαλίζουν μια χρήση σύμφωνη με τον προορισμό και μια ακίνδυνη λειτουργία, είναι αναγεγραμμένα επί του ηλεκτρολογικού υλικού ή, εάν αυτό δεν είναι δυνατό, επί μιας σημειώσεως η οποία το συνοδεύει. Σελ. 178,242(α) Τεύχος 1405 Σελ. 86 β)Το βιομηχανικό ή το εμπορικό σήμα τοποθετείται εμφανώς επί του ηλεκτρολογικού υλικού ή εάν αυτό δεν είναι δυνατό, επί της συσκευασίας. γ)Το ηλεκτρολογικό υλικό καθώς και τα συστατικά στοιχεία του, είναι κατασκευασμένα ούτως ώστε να δύνανται να συναρμολογηθούν κατά τρόπο ασφαλή και αποτελεσματικό. δ)Το ηλεκτρολογικό υλικό έχει σχεδιασθεί και κατασκευασθεί κατά τρόπο ώστε η προστασία εναντίον των κινδύνων, οι οποίοι επαναλαμβάνονται στα σημεία 2 και 3 του παραρτήματος να εξασφαλίζεται υπό την επιφύλαξη μιας χρήσεως σύμφωνης προς τον προορισμόν του και μιας ορθής συντηρήσεως. 13.Δ.δ.48 Έλεγχος Ηλεκτρικών Εγκαταστάσεων 2.Προστασία εναντίον των κινδύνων οι οποίοι δύνανται να προέλθουν εκ του ηλεκτρολογικού υλικού. Μέτρα τεχνικής φύσεως προβλέπονται σύμφωνα με το σημείο 1 προς το σκοπό όπως : α)προστατεύονται οι άνθρωποι και τα κατοικίδια ζώα κατά τρόπο αποτελεσματικό εναντίον των κινδύνων τραυματισμού ή άλλων βλαβών, που θα ήταν δυνατόν να προξενηθούν από άμεσες ή έμμεσες επαφές, β)μη δημιουργούνται θερμοκρασίες, τόξα ή ακτινοβολίες που θα προκαλούσαν οποιοδήποτε κίνδυνο γ)προστατευθούν επαρκώς οι άνθρωποι, τα κατοικίδια ζώα και τα αντικείμενα εναντίον των κινδύνων μη ηλεκτρικής φύσεως, που προέρχονται από το ηλεκτρολογικό υλικό και γίνονται γνωστοί εκ πείρας, δ)προσαρμοσθεί η μόνωση προς τους προβλεπόμενους περιορισμούς. 3.Προστασία εναντίον των κινδύνων, που θα ήτο δυνατό να προξενηθούν από εξωτερικές επιδράσεις επί του ηλεκτρολογικού υλικού. Προβλέπονται μέτρα τεχνικής φύσεως σύμφωνα με το σημείο 1 προς το σκοπό όπως : α)το ηλεκτρολογικό υλικό ανταποκρίνεται προς τις προβλεπόμενες μηχανικές απαιτήσεις κατά τρόπο ώστε οι άνθρωποι, τα κατοικίδια ζώα και τα αντικείμενα να μην εκτίθενται σε κίνδυνο, β)το ηλεκτρολογικό υλικό αντέχει στις μη μηχανικές επιδράσεις εντός των προβλεπομένων συνθηκών περιβάλλοντος, κατά τρόπο ώστε οι άνθρωποι, τα κατοικίδια ζώα και τα αντικείμενα να μην εκτίθενται σε κίνδυνο, γ)το ηλεκτρολογικό υλικό να μην εκθέτει σε κίνδυνο τους ανθρώπους, τα κατοικίδια ζώα και τα αντικείμενα εντός των προβλεπομένων συνθηκών υπερφορτίσεως. ΠΑΡΑΡΤΗΜΑ ΙΙ ΥΛΙΚΑ ΚΑΙ ΦΑΙΝΟΜΕΝΑ  ΜΗ ΣΥΜΠΕΡΙΛΑΜΒΑΝΟΜΕΝΑ ΣΤΟ ΠΕΔΙΟ ΕΦΑΡΜΟΓΗΣ ΤΗΣ ΟΔΗΓΙΑΣ Ηλεκτρολογικό υλικό προοριζόμενο να χρησιμοποιηθεί εντός εκρηκτικής ατμόσφαιρας. Υλικό ηλεκτροραδιολογίας και ηλεκτρισμού για ιατρική χρήση. Ηλεκτρολογικά μέρη ανελκυστήρων και ανυψωτικών μηχανημάτων. Μετρητές ηλεκτρικού ρεύματος. Ρευματολήπτες ηλεκτρικού ρεύματος (υποδοχές και βύσματα) για οικιακή χρήση. Συστήματα ελέγχου ηλεκτρικών περιφράξεων. Ραδιοηλεκτρικά παράσιτα. Ειδικό ηλεκτρολογικό υλικό, προοριζόμενο να χρησιμοποιηθεί εντός πλοίων ή αεροπλάνων ή σιδηροδρόμων, ανταποκρινόμενο προς τις διατάξεις ασφαλείας που έχουν εκδοθεί υπό διεθνών Οργανισμών στους οποίους συμμετέχουν τα Κράτη μέλη. «ΠΑΡΑΡΤΗΜΑ ΙΙΙ ΣΗΜΑΝΣΗ ΠΙΣΤΟΤΗΤΑΣ «CE» ΚΑΙ ΔΗΛΩΣΗ ΠΙΣΤΟΤΗΤΑΣ «CE» Α. Σήμανση πιστότητας «CE». Η σήμανση πιστότητας «CE» αποτελείται από το ακρονύμιο «CE» με την ακόλουθη γραφική απεικόνιση: Σε περίπτωση σμίκρυνσης ή μεγέθυνσης της σήμανσης, πρέπει να διατηρούνται οι αναλογίες που προκύπτουν από την παραπάνω βαθμολογημένη γραφική απεικόνιση. Τα διάφορα στοιχεία της σήμανσης «CE» πρέπει να έχουν την ίδια ή σχεδόν την ίδια κατακόρυφη διάσταση που δεν μπορεί να είναι μικρότερη από 5 χιλιοστόμετρα. Β. Δήλωση πιστότητας «CE». Η δήλωση πιστότητας «CE» πρέπει να περιλαμβάνει τα ακόλουθα στοιχεία: Επωνυμία και διεύθυνση του κατασκευαστή ή του εγκατεστημένου στην Κοινότητα εντολοδόχου του. περιγραφή του ηλεκτρολογικού υλικού. παραπομπή σε εναρμονισμένα πρότυπα. κατά περίπτωση, παραπομπή στις προδιαγραφές προς τις οποίες δηλώνεται η πιστότητα. ταυτότητα του υπογράφοντος που  έχει εξουσιοδοτηθεί να δεσμεύει τον κατασκευαστή ή τον εγκατεστημένο στην Κοινότητα εντολοδόχο του. Τα δύο τελευταία ψηφία του έτους επίθεσης της σήμανσης «CE». (Αντί για τη σελ.178,25(α) Σελ. 178,25(β) Τεύχος 1405 Σελ. 87 Έλεγχος Ηλεκτρικών Εγκαταστάσεων 13.Δ.δ.48 ΠΑΡΑΡΤΗΜΑ IV ΕΣΩΤΕΡΙΚΟΣ ΕΛΕΓΧΟΣ ΤΗΣ ΚΑΤΑΣΚΕΥΗΣ 1.Εσωτερικός έλεγχος της κατασκευής είναι η διαδικασία με την οποία  ο κατασκευαστής,  ή ο εγκατεστημένος στην Κοινότητα εντολοδόχος του, ο οποίος εκπληροί τις υποχρεώσεις της παρ. 2, διασφαλίζει και δηλώνει ότι το ηλεκτρολογικό υλικό ανταποκρίνεται στις απαιτήσεις της παρούσας απόφασης, που ισχύουν γι' αυτό. Ο κατασκευαστής ή ο εγκατεστημένος στην Κοινότητα εντολοδόχος του θέτει τη σήμανση «CE» σε κάθε προϊόν και συντάσσει έγγραφη δήλωση πιστότητας. 2.Ο κατασκευαστής συντάσσει τον τεχνικό φάκελο που περιγράφεται στην παρ. 3.0 κατασκευαστής ή ο εγκατεστημένος στην  Κοινότητα εντολοδόχος τους, διατηρεί τον φάκελο αυτόν στο έδαφος της Κοινότητας στη διάθεση των αρμόδιων εθνικών αρχών για σκοπούς επιθεώρησης επί χρονικό διάστημα τουλάχιστον δέκα ετών από την τελευταία ημερομηνία κατασκευής του προϊόντος. Όταν ούτε ο κατασκευαστής ούτε ο εντολοδόχος του είναι εγκατεστημένοι στην Κοινότητα, η υποχρέωση αυτή βαρύνει τον υπεύθυνο για τη διάθεση του ηλεκτρολογικού υλικού στην κοινοτική αγορά. 3.Ο τεχνικός φάκελος πρέπει να επιτρέπει την εκτίμηση της πιστότητας του ηλεκτρολογικού υλικού προς τις απαιτήσεις της παρούσας απόφασης. Πρέπει να καλύπτει, στο βαθμό που αυτό απαιτείται για την εκτίμηση, το σχεδιασμό την κατασκευή και τη λειτουργία του ηλεκτρολογικού υλικού. Ο φάκελος αυτός περιέχει: γενική περιγραφή του ηλεκτρολογικού υλικού. σχέδιο αρχικής σύλληψης και κατασκευής, καθώς και διαγράμματα συστατικών μερών, υποσυγκροτημάτων, κυκλωμάτων κ.λπ. τις περιγραφές και εξηγήσεις που είναι αναγκαίες για την κατανόηση των προαναφερομένων σχεδίων και διαγραμμάτων και της λειτουργίας του προϊόντος. κατάλογο των προτύπων που εφαρμόζονται πλήρως ή εν μέρει, καθώς και περιγραφές των λύσεων που υιοθετούνται για την κάλυψη των απαιτήσεων ασφάλειας της παρούσας απόφασης, όταν δεν εφαρμόζονται τα πρότυπα.  τα αποτελέσματα των υπολογισμών σχεδιασμού, των διενεργηθέντων ελέγχων κ.λπ. τις εκθέσεις δοκιμών. Σελ. 178,26(β) Τεύχος 1405 Σελ. 88 4.Μαζί με τον τεχνικό φάκελο, ο κατασκευαστής ή ο εντολοδόχος του φυλάσσει αντίγραφο της δήλωσης πιστότητας. 5.Ο κατασκευαστής λαμβάνει όλα τα απαραίτητα μέτρα ώστε η διαδικασία κατασκευής να εξασφαλίζει την πιστότητα των κατασκευαζόμενων προϊόντων προς τον τεχνικό φάκελο, που αναφέρεται στην παρ. 2 και προς τις απαιτήσεις της παρούσας απόφασης,  που ισχύουν γι' αυτά». Τα παραρτήματα ΙΙΙ και ΙV προστέθηκαν από την παρ. 4 άρθρ. 2 της 16717/ 5052/23-30 Δεκ. 1994 (ΦΕΚ Α΄992) απόφ. Υπ. Εθν. Οικ., Οικον., Βιομ. Ενέργ.- Τεχνολογίας. Άρθρ.17.-Καταργούνται, από της ισχύος της παρούσης οι διατάξεις : 1.Του Π.Δ/τος της 12/25 Σεπτ. 1935 «περί του τρόπου εγκρίσεως των δια τας εσωτερικάς ηλεκτρικάς εγκαταστάσεις προοριζομένων υλικών και συσκευών καταναλώσεως», κατά το μέρος εκείνο που αντίκεινται στην παρούσα. 2.Του Β.Δ.69/1967 «περί κανονισμού ασφαλείας δια την κατασκευήν ηλεκτρικών θερμοσιφώνων αποθηκεύσεως». Άρθρ.18.-Η παρούσα απόφαση αρχίζει να ισχύει από την δημοσίευσή της στην Εφημερίδα της Κυβερνήσεως. 13.Δ.δ.48 Έλεγχος Ηλεκτρικών Εγκαταστάσεων Άρθρ.2.-1.Το ηλεκτρολογικό υλικό που αναφέρεται στο άρθρ. Ι της παρούσης μπορεί να τεθεί σε κυκλοφορία στην αγορά, μόνον όταν έχει κατασκευασθεί σύμφωνα με τους κανόνες ασφαλείας που ισχύουν στην Ευρωπαϊκή Κοινότητα, και δεν θέτει σε κίνδυνο την ασφάλεια των προσώπων, των κατοικιδίων ζώων και των υλικών αγαθών, εφόσον εγκαθίσταται κανονικά, και συντηρείται και χρησιμοποιείται σύμφωνα με τον προορισμό του. 2.Τα κυριότερα στοιχεία των αντικειμενικών κανόνων ασφαλείας του ηλεκτρολογικού υλικού που προβλέπονται στην προηγούμενη παράγραφο, περιλαμβάνονται στο παράρτημα Ι της παρούσης. Άρθρ.3.-Το ηλεκτρολογικό υλικό εφόσον, υπό τις προϋποθέσεις των άρθρ.5, 6, 7 ή 8 της παρούσης, ανταποκρίνεται προς τις διατάξεις του άρθρ. 2, μπορεί να διατεθεί στην αγορά σύμφωνα με το άρθρ. 2 και να διακινηθεί ελεύθερα. Άρθρ.4.-Οι επιχειρήσεις διανομής ηλεκτρισμού δεν δικαιούνται να εξαρτούν τη σύνδεση ηλεκτρισμού με τα δίκτυά τους και την ηλεκτροδότηση των καταναλωτών από απαιτήσεις ασφαλείας, σε ό,τι αφορά στο ηλεκτρολογικό υλικό που εμπίπτει στις διατάξεις της παρούσης, αυστηρότερες από εκείνες που προβλέπονται στο άρθρ. 2. Σελ. 178,22(δ) Τεύχος 1405 Σελ. 82 Άρθρ.5.-1.Το ηλεκτρολογικό υλικό που είναι σύμφωνο με τις διατάξεις ασφαλείας των εναρμονισμένων προτύπων θεωρείται ότι ανταποκρίνεται στις διατάξεις του άρθρ. 2 και μπορεί να διατεθεί στην αγορά - σύμφωνα με το άρθρ. 2 - και να διακινηθεί ελεύθερα σύμφωνα με το άρθρ. 3. 2.Τα πρότυπα θεωρούνται εναρμονισμένα ευθύς ως καθιερωθούν με κοινή συμφωνία από τους εξουσιοδοτουμένους οργανισμούς των Κρατών μελών της ΕΟΚ, κατά τη διαδικασία του άρθρ. 11 της οδηγίας 73/23/ΕΟΚ. Για το σκοπό αυτό εξουσιοδοτημένος οργανισμός για την Ελλάδα είναι ο ΕΛΟΤ. Τα πρότυπα αυτά προσαρμόζονται, εκάστοτε, προς την τεχνολογική πρόοδο και τις εξελίξεις των κανόνων της τεχνικής σε θέματα ασφαλείας. 3.Ο κατάλογος των εναρμονισμένων προτύπων και τα στοιχεία αναφοράς αυτών δημοσιεύονται στην Επίσημη Εφημερίδα των Ευρωπαϊκών Κοινοτήτων. Άρθρ.6.-Εφόσον δεν έχουν καταρτισθεί και δημοσιευθεί στην Επίσημη Εφημερίδα των Ευρωπαϊκών Κοινοτήτων εναρμονισμένα κατά την έννοια του άρθρ. 5 πρότυπα θεωρείται, ότι ανταποκρίνεται στις διατάξεις του άρθρ. 2 και μπορεί να διατεθεί στην αγορά και να διακινηθεί ελεύθερα σύμφωνα με τις διατάξεις των άρθρ. 2 και 3, το ηλεκτρολογικό υλικό που έχει κατασκευασθεί σύμφωνα με τις διατάξεις ασφαλείας της Διεθνούς Επιτροπής Κανονισμών Εγκρίσεως Ηλεκτρολογικού Εξοπλισμού (CEE-EL) ή της Διεθνούς Ηλεκτροτεχνικής Επιτροπής (IEC), ως προς τις οποίες, έχει περατωθεί η διαδικασία δημοσιεύσεως που προβλέπεται στις παρ. 2 και 3 του άρθρ. 6 της οδηγίας 73/23/ΕΟΚ. 13.Δ.δ.48 Έλεγχος Ηλεκτρικών Εγκαταστάσεων Άρθρ.7.-Εφόσον δεν υπάρχουν εναρμονισμένα πρότυπα σύμφωνα με την έννοια του άρθρ. 5 ή διατάξεις ασφαλείας σύμφωνα με το άρθρ. 6, θεωρείται, ότι ανταποκρίνεται στις διατάξεις του άρθρ. 2 το ηλεκτρολογικό υλικό που έχει κατασκευασθεί σύμφωνα με τις διατάξεις ασφαλείας των προτύπων που ισχύουν στο Κράτος μέλος της ΕΟΚ όπου κατασκευάζεται το ηλεκτρολογικό υλικό, εφόσον τούτο παρέχει ασφάλεια ισοδύναμη με εκείνη που απαιτείται στην Ελλάδα. «Άρθρ.8.-1.Πριν τη διάθεση του στην αγορά, το ηλεκτρολογικό υλικό που αναφέρεται στο άρθρο 1, πρέπει να φέρει την προβλεπόμενη στο άρθρο 10 σήμανση «CE» που υποδηλώνει την πιστότητα του προς το  σύνολο των διατάξεων της οδηγίας, συμπεριλαμβανομένης και της διαδικασίας για την εκτίμηση της πιστότητας  που περιγράφεται στο παράρτημα IV. 2.Σε περίπτωση αμφισβήτησης ο κατασκευαστής ή ο εισαγωγέας μπορεί να παρουσιάσει έκθεση ενός εκ των οργανισμών που έχουν γνωστοποιηθεί σύμφωνα με τη διαδικασία που προβλέπεται στο άρθρο 11 της οδηγίας 73/23/ΕΟΚ, από την οποία προκύπτει ότι το ηλεκτρολογικό υλικό ανταποκρίνεται στις διατάξεις του άρθρου 2. 3.α)Όταν το ηλεκτρολογικό υλικό καλύπτεται από άλλες οδηγίες οι οποίες αφορούν άλλα θέματα και προβλέπουν σήμανση «CE», η σήμανση αυτή υποδηλώνει την πιστότητα του υλικού προς τις διατάξεις και αυτών των άλλων οδηγιών. β)εάν μία ή περισσότερες από τις οδηγίες αυτές επιτρέπουν στον κατασκευαστή να επιλέξει, στη διάρκεια μεταβατικής περιόδου, το σύστημα που θα εφαρμόζει, η σήμανση «CE» υποδηλώνει την πιστότητα μόνο προς τις διατάξεις των οδηγιών που εφαρμόζει ο κατασκευαστής. Σ' αυτή την περίπτωση, τα στοιχεία των οδηγιών, όπως έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, πρέπει να αναγράφονται στα έγγραφα, φύλλα ή οδηγίες που απαιτούνται από τις συγκεκριμένες οδηγίες και συνοδεύουν αυτό το ηλεκτρολογικό υλικό». Το άρθρ. 8 αντικαταστάθηκε ως άνω από την πρώτη παράγραφο του άρθρ. 2 της 16717/ 5052/23-30 Δεκ. 1994 (ΦΕΚ Α΄992) απόφ. Υπ. Εθν. Οικ., Οικον., Βιομ. Ενέργ.- Τεχνολογίας. Άρθρ.9.-1.Η κυκλοφορία στην αγορά ηλεκτρολογικού υλικού μπορεί να απαγορευθεί, για λόγους ασφαλείας, με αιτιολογημένη απόφαση του Υπουργού Εθνικής Οικονομίας εφόσον : α)Η μη συμμόρφωση του ως άνω υλικού προς τις διατάξεις του άρθρ. 2 οφείλεται σε ατέλεια των εναρμονισμένων προτύπων που προβλέπονται στο άρθρ. 5 ή των διατάξεων που προβλέπονται στο άρθρ. 6 ή των προτύπων που προβλέπονται στο άρθρ. 7. β)Κρίνεται ότι δεν γίνεται ορθή εφαρμογή των ως άνω προτύπων ή δημοσιεύσεων ή δεν τηρούνται οι κανόνες που προβλέπονται στο άρθρ. 2. 2.Η απόφαση της προηγούμενης παραγράφου γνωστοποιείται στα ενδιαφερόμενα Κράτη μέλη της ΕΟΚ και στην Επιτροπή των Ευρωπαϊκών Κοινοτήτων. Με την παρ. 3 του άρθρ. 2 της 16717/ 5052/2330 Δεκ. 1994 (ΦΕΚ Α΄992) απόφ. Υπ. Εθν. Οικ., Οικον. & Βιομ. Ενέργ.- Τεχνολογίας, ορίστηκε ότι, «με την επιφύλαξη του άρθρ. 9 α) κάθε αντικανονική επίθεση της σήμανσης «CE» που διαπιστώνεται από την αρμόδια Δ/νση του ΥΒΕΤ συνεπάγεται την υποχρέωση για τον κατασκευαστή ή τον εγκατεστημένο στην Κοινότητα εντολοδόχο του, να μεριμνήσει για την πιστότητα του σχετικού προϊόντος προς τις προδιαγραφές περί τη σήμανση «CE» και την παύση της παράβασης υπό τους όρους που επιβάλλονται από τις διατάξεις της παρούσας απόφασης. β) αν το προϊόν συνεχίζει να μην είναι σύμφωνο προς τις σχετικές προδιαγραφές, με απόφαση του Υπουργού BET μπορεί να περιοριστεί ή να απαγορευθεί η διάθεση στην αγορά του συγκεκριμένου προϊόντος ή να  εξασφαλιστεί η απόσυρση του από την αγορά, σύμφωνα με τη διαδικασία του άρθρου 9. Με την ίδια απόφαση μπορεί να επιβληθεί, στον παραβάτη και πρόστιμο, σύμφωνα με τα προβλεπόμενα στο άρθρο 13 παρ. 1  της παρούσας». «Άρθρ.10.-1.Η αναφερόμενη στο παράρτημα III σήμανση «CE» τίθεται από τον κατασκευαστή ή τον εγκατεστημένο στην Κοινότητα εντολοδόχο του επάνω στο ηλεκτρολογικό υλικό ή, αν αυτό δεν είναι εφικτό, στη συσκευασία του, στις οδηγίες χρήσης ή στο δελτίο εγγύησης, με τρόπο ώστε να είναι ευδιάκριτη, ευανάγνωστη και ανεξίτηλη. (Αντί για τη σελ. 178,23(β) Σελ. 178,23(γ) Τεύχος 1405 Σελ. 83 Έλεγχος Ηλεκτρικών Εγκαταστάσεων 13.Δ.δ.48 2.Απαγορεύεται η επίθεση σε ηλεκτρολογικό υλικό σημάνσεων που θα μπορούσαν να παραπλανήσουν τους τρίτους ως προς τη σημασία και τη γραφική απεικόνιση της σήμανσης «CE». Οποιαδήποτε άλλη σήμανση επιτρέπεται να τίθεται σε ηλεκτρολογικό υλικό, ή στη συσκευασία του, στις οδηγίες χρήσεως ή στα δελτία εγγυήσεως, υπό τον όρο ότι δεν καθιστά λιγότερο ευδιάκριτη και ευανάγνωστη τη σήμανση «CE». Το άρθρ. 10 αντικαταστάθηκε ως άνω από την παρ.2 του άρθρ. 2 της 16717/ 5052/23-30 Δεκ. 1994 (ΦΕΚ Α΄992) απόφ. Υπ. Εθν. Οικ., Οικον. & Βιομ. Ενέργ.- Τεχνολογίας.